የኢትዮጵያ ጠቅላይ ሚንስትር አቶ ኃይለ ማርያም ደሳለኝ የመሩት የኢትዮጵያ መንግስት ከፍተኛ የልዑካን ቡድን እና የግብፅ አቻዎቹ የሁለቱን ሐገራት ስድስተኛ የጋራ ኮሚሽን ሥብሰባ ካይሮ ግብፅ ዉስጥ አድርገዋል።
ትናንት ካይሮ የገባዉ የኢትዮጵያ መንግሥት የልዑካን ቡድን የግብፁ ፕሬዝደንት አብዱልፈታ አልሲሲ ከመሩት ከግብፅ አቻዎቹ ጋር የተለያዩ ስምምነቶችን ተፈራርሟል።የሁለቱ መንግሥታት ከፍተኛ ባለሥልጣናት ካይሮ ዉስጥ የተሰበሰቡት ኢትዮጵያ በምታስገነባዉ ግዙፍ የኤሌክትሪክ ኃይል ማመንጫ ግድብ ሰበብ የሁለቱ ሐገራት ግንኙነት መሻከሩ በሚነገርበት ወቅት ነዉ።የኢትዮጵያ ዉጪ ጉዳይ ሚንስቴር ቃል አቀባይ አቶ መለስ ዓለም እንዳሉት ግን ያሁኑ ጉብኝትና ስምምነት የሁለቱ ሐገራት ግንኙነት ከአባይ ያለፈ ግንኙነት እንዳላቸዉ የሚያረጋግጥ ነዉ።አቶ መለስን ነጋሽ መሐመድ በስልክ አነጋግራቸዋል።
ነጋሽ መሐመድ
አርያም ተክሌ